Na blagdan Utemeljiteljice bl. M. Terezije od sv. Josipa, 30. listopada, pod geslom „Stoljeće karmelskog služenja u ljubavi“, započet će jubilarna godina povodom stoljeća dolaska sestara Karmelićanki Božanskog Srca Isusova u hrvatske krajeve. Ovaj za nas sestre važan i milostan događaj bit će tijekom sljedećih mjeseci obilježen događanjima kojima ćemo izraziti zahvalnost Trojedinom Bogu, Karmelskoj Gospi te bl. Utemeljiteljici za obilan Božji blagoslov kojeg smo bile dionice.
Svaki samostan naše Provincije na župama gdje djeluju sestre, obilježit će ovaj spomen svečanijim Euharistijskim slavljem, u sklopu kojega će vjernici moći iskazati štovanje relikvijama bl. Marije Terezije od sv. Josipa.